Schliaziuns

1.	Tge plan ha il chalger cun il pur e pertge?

Perquai ch’il pur era ranver e na vuleva betg sa separar da ses daners per cumprar chalzers, ha il chalger gì in plan. El ha empermess al pur ch’el survegnia gratuitamain in pèr chalzers, el na dastgia dentant betg discurrer otg dis a la lunga. Sa chapescha cun l’intenziun zuppada da laschar pajar char il pur per quels chalzers.

2.	Tge consequenzas ha quest plan?

La dunna dal pur na saveva betg tge far cun ses um che na scheva nagut auter che Jiederdewiep ed Aperdewaap. L’emprim ha ella clamà ils vischins, ils quals han manegià da clamar il medi. Ditg e fatg. Il medi dentant n’ha chattà ora nagut e cusseglià da clamar  plitost il plevon, quai che la dunna dal pur ha lura era fatg. Dentant era quai n’ha nizzegià nagut. Ed ussa è il chalger vegnì en funcziun. El è vegnì tar la dunna dal pur ed ha empermess da salvar ses um, sch’ella dettia tschient rentschs ad el ed al laschia sulet cun il pur per tschintg minutas. Quai è capità, il pur era salvà ed il chalger ha fatg grond gudogn.